text: [{"text_idx": "#000001", "text": "U\u0301rslit fra\u0301 yvirlitstrolingunum i\u0301 summar"}, {"text_idx": "#000002", "text": "Kvinna d\u00f8md 6 a\u0301ra fongsulsrevsing fyri at smugla kokain"}, {"text_idx": "#000004", "text": "A\u0301lit um universitetssju\u0301krahu\u0301s handa\u00f0 landssty\u0301riskvinnuni"}, {"text_idx": "#000005", "text": "Stong Havstovuna og opna Bankan"}, {"text_idx": "#000006", "text": "24FO.NEWS > Fo\u0301lk og Fri\u0301ti\u0301\u00f0 > 120 ungir to\u0301nleikarar kappast i\u0301 Klaksvi\u0301k"}, {"text_idx": "#000007", "text": "120 ungir to\u0301nleikarar kappast i\u0301 Klaksvi\u0301k"}, {"text_idx": "#000008", "text": "Ta\u00f0 er ikki a\u0301 hv\u00f8rjum degi, at so mong sum 120 ungfo\u0301lk fara at sp\u00e6la klassiskan to\u0301nleik saman \u2013 og ikki minst i\u0301mo\u0301ti hv\u00f8rjum \u00f8\u00f0rum. Hetta er kortini ta\u00f0, sum fer at henda i\u0301 Klaksvi\u0301kleygardagin."}, {"text_idx": "#000009", "text": "TO\u0301NLEIKAKAPPING: Talan er um eina kapping, sum fyri fyrstu fer\u00f0 ver\u00f0ur skipa\u00f0 her i\u0301F\u00f8royum. A\u00f0rasta\u00f0ni i\u0301 heimi er henda kappingin, sum ber heiti\u00f0 \u201dCrescendokamarto\u0301nleikakapping\u201d v\u00e6l kend \u2013 og v\u00e6l umto\u0301kt.Nu\u0301 ver\u00f0ur sku\u0301lin a\u0301 Sku\u0301latr\u00f8\u00f0 i\u0301 Klaksvi\u0301k karmur um hesa serst\u00f8ku to\u0301nleikakappingina, sumbyrjar leygarmorgunin klokkan 9 og heldur a\u0301 til seint seinnapartin. Umlei\u00f0 klokkan 5, hava allir hesir spentu to\u0301nleikararnir vi\u0301sti kynstur si\u0301ni fyri teimum fy\u0301ra do\u0301marunum, hinum to\u0301nleikarunum og \u00f8\u00f0rum a\u0301huga\u00f0um."}, {"text_idx": "#000010", "text": "Crescendo kamarto\u0301nleikakapping tekur st\u00f8\u00f0i\u00f0 i\u0301 teim klassisku ljo\u0301\u00f0f\u00f8runum, og er ein treyt, atframf\u00f8rslurnar skulu vera vi\u00f0 akustiskum ljo\u0301\u00f0f\u00f8rum.Kappingin tekur st\u00f8\u00f0i i\u0301 Musikkksku\u0301laskipanini. Her sleppa solistar ikki vi\u00f0, men talan er um st\u00f8rri og sm\u00e6rri bo\u0301lkar av to\u0301nleikarum i\u0301 ymiskum aldrum og upp til 21 a\u0301r."}, {"text_idx": "#000011", "text": "Vit vo\u0301na\u00f0u, at einir 20 bo\u0301lkar fo\u0301ru at luttaka. Um ta\u00f0 blivu so no\u0301gvir bo\u0301lkar, ja, so var okkara\u201dsucceskriteri\u2019i\u201d i\u0301 lagi.\nMen vit blivu tiknir a\u0301 bo\u0301li, ti\u0301 ta\u00f0 vi\u0301sti seg, at a\u0301hugin var so miki\u00f0 sto\u0301rur, at ta\u0301 freistin fyri attilmelda seg var u\u0301ti, var tali\u00f0 av bo\u0301lkum komi\u00f0 uppa\u0301 heilar 48, siga tveir fegnir fyrireikarar \u2013Eirikur Ska\u0301la, lei\u00f0ari i\u0301 musikksku\u0301lanum i\u0301 Va\u0301gum, og To\u0301ri Restorff Jacobsen, sum er lei\u00f0ari fyrimusikksku\u0301lan i\u0301 Nes so\u0301kn.Uppga\u0301va teirra ver\u00f0ur nu\u0301 at fa\u0301a avgreitt kappingina millum allar bo\u0301lkarnar og to\u0301nleikararnar, sum ver\u00f0a einir 120 i\u0301 tali.\nVit fingu her ein luksus-trupulleika. Men vit eru til rei\u00f0ar, ta\u0301 tann fyrsti bo\u0301lkurin byrjar at sp\u00e6la leygarmorgunin klokkan 9:00, siga teir ba\u0301\u00f0ir fyrireikararnir.\nU\u0301R \u00d8LLUM LANDINUMKappingin ver\u00f0ur skipa\u00f0 i\u0301 trimum aldursbo\u0301lkum, har tey elstu fara at sp\u00e6la fyrst. Aldursbo\u0301lkarnir eru fra\u0301 0 til 10 a\u0301r, 11 til 15 a\u0301r og fra\u0301 16 til og vi\u00f0 21 a\u0301r. Teir yngstu to\u0301nleikararnir i\u0301 kappingini ganga i\u0301 3. flokki.Ta\u00f0 go\u0301\u00f0a og a\u0301hugaverda vi\u00f0 kappingini er, at allir hesir 120 to\u0301nleikararnir i\u0301 roynd og veru koma u\u0301r \u00f8llum landinum at sp\u00e6la henda klassiska to\u0301nleikin i\u0301 Klaksvi\u0301k.Frammanundan kappingini hava bo\u0301lkarnir vant du\u0301gliga saman, og nu\u0301 kappingin skal byrja, hava teir somulei\u00f0is sent no\u0301tarnar til teir fy\u0301ra do\u0301mararnar, solei\u00f0is at hesir kunnu fylgja vi\u00f0 gongdini i\u0301 framf\u00f8rsluni.Do\u0301marar eru Martin Mouritsen, Claire S. Thomsen, Heri Ellingsgaard og Bernhardur Wilkinson.Ein onnur avbjo\u0301\u00f0ing hja\u0301 teimum 48 bo\u0301lkunum er, at eingin fer at stjo\u0301rna teimum, me\u00f0an teirsp\u00e6la. Teir hava nu\u0301 sja\u0301lvir a\u0301byrgdina, og mugu byrja i\u0301senn, sp\u00e6la to\u0301nleikaverki\u00f0 r\u00e6tt ogsja\u0301lvandi enda samstundis.\nV\u00c6L STU\u00d0LA\u00d0Crescendo kamarto\u0301nleikakappingin er, sum or\u00f0i\u00f0 sigur, ein kapping, og er ti\u0301 ikki at meta sum ein konsert, ho\u0301ast to\u0301nleikurin er b\u00e6\u00f0i go\u0301\u00f0ur og v\u00e6l framf\u00f8rdur.Og ta\u0301 talan er um kapping, so eru alti\u0301\u00f0 vinningar at fa\u0301a. Vert er at nevna, at a\u0301hugin fyrikappingini er sto\u0301rur, og at hon er v\u00e6l stu\u00f0la\u00f0 av b\u00e6\u00f0i Betri Grunninum, Nor\u00f0urlandahu\u0301sinum,Hiddenfjord, Pizza 67, Cafe Cibo og Haps."}, {"text_idx": "#000012", "text": "Umframt ga\u0301vukort og pening sleppa vinnararnir i\u0301 hv\u00f8rjum aldursbo\u0301lki somulei\u00f0is at luttaka i\u0301Barnafestivalinum, sum Nor\u00f0urlandahu\u0301si\u00f0 skipar fyri i\u0301 februar n\u00e6sta a\u0301r.A\u0301hoyrarar eru v\u00e6lkomnir at lurta eftir to\u0301nleikinum fra\u0301 ti\u0301 at byrja\u00f0 ver\u00f0ur, til alt er li\u00f0ugt beinta\u0301\u00f0renn klokkan 17, ta\u0301 vir\u00f0isl\u00f8nir og hei\u00f0usbr\u00f8v ver\u00f0a handa\u00f0i i\u0301 sku\u0301lanum a\u0301 Sku\u0301latr\u00f8\u00f0 i\u0301Klaksvi\u0301k.At enda kann ver\u00f0a nevnt, at alt bendir a\u0301, at Crescendo kamarto\u0301nleikakappingin er komin fyri atvera. Enn er ikki avgj\u00f8rt n\u00e6r ta\u00f0 ver\u00f0ur."}, {"text_idx": "#000013", "text": "Fra\u0301 New York til Va\u0301gar"}, {"text_idx": "#000014", "text": "I\u0301tro\u0301ttahallir i\u0301 To\u0301rshavnar kommunu longur opi\u00f0"}, {"text_idx": "#000017", "text": "Din e-mailadresse vil ikke blive publiceret. Kr\u00e6vede felter er markeret med *"}, {"text_idx": "#000018", "text": "Gem mit navn, mail og websted i denne browser til n\u00e6ste gang jeg kommenterer."}]